Diari Oficial de la Generalitat Valenciana


Sumari del DOGV 551, del 23-03-1987 (1987/808412)

ORDRE de 20 de gener de 1987, de la Conselleria de Cultura, Educació i Ciència, de la Generalitat Valenciana, sobre ajudes genèriques al teatre valencià.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/01/20/(4)/dof/vci/html**

### Dades del document

Número de DOGV
:   551

Data del DOGV
:   23-03-1987

Secció del DOGV
:   DISPOSICIONS GENERALS

Número del document
:   1987/808412


Data del document
:   20-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 20 de gener de 1987, de la Conselleria de Cultura, Educació i Ciència, de la Generalitat Valenciana, sobre ajudes genèriques al teatre valencià.  
Des que entrà en vigor l'Estatut d'Autonomia de la Comunitat Valenciana, ha estat palesa la voluntat de la Conselleria de Cultura, Educació i Ciència de la Generalitat Valenciana de donar suport, sense cap altra limitació que els recursos de què disponia, al teatre valencià, que en permetés la consolidació, la dignificació del treball dels homes i les dones que hi participaven i la consecució d'uns mínims econòmics que garantiren el decor artístic dels productes que hom anava elaborant.   
Aquest suport prengué forma en matèria d'ordres, la major part d'elles puntuals, les quals eren convocades anualment, tot introduint, en cada cas, les modificacions que l'experiència en l'aplicació hi requeria.   
Tanmateix, ha arribat el moment que aquest suport tinga un març jurídic més ampli, clara demostració de la voluntat de l'administració pública valenciana de consolidar, a llarg termini, una política d'ajudes al teatre, de tipus genèric, independent de les subvencions puntuals que la pròpia dinàmica del fet cultural faça recomanables en casos molí concrets.   
Per tot això, partint de l'experiència acumulada en els darrers anys, i per tal de garantir marcs estables de col·laboració amb la iniciativa privada, per tal d'estimular i donar suport a projectes teatrals que tindran la continuïtat i l'aprofundiment en els treballs i les línies iniciades, d'acord amb els articles 2 i 31.4 de la Llei Orgànica 5/1982 de l'1 de juliol, per la qual s'aprova l'Estatut d'Autonomia de la Comunitat Valenciana, i fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana de Govern Valencià.   
ORDENE:  
CAPITOL I  
Teatres i companyies concertades  
Article primer  
1. La concertació amb titulars de locals destinats a l'exhibició regular d'espectacles de teatre i densa, s'atendrà als següents requisits:   
a) Presentació d'un projecte anual de programació, en el qual hom valorarà positivament la inclusió de companyies valencianes i el percentatge de dies en què les esmentades companyies són programades.   
b) Incidència provada o provable de la sala en l'àmbit local o comarcal.   
c) El local ha de comptar amb una infrastructura bàsica quant a equipament tècnic i personal.   
d) Compromís que les localitats tinguen un preu inferior dels usuals del mercat.   
e) Manteniment durant tot el període de concertació dels signes d'identificació gràfica que la Conselleria de Cultura, Educació i Ciència determine.   
2. L'ajuda serà anual, d'acord amb les característiques de la programació propost a.   
Article segon  
1. La concertació amb els titulars de companyies teatrals es podrà establir d'acord amb els requisits següents:   
a) Presentació d'una proposta anual de programació. Hom valorarà positivament un projecte de repertori que incloga, com a mínim, l'estrena d'un nou espectacle en el curs de la temporada.   
b) Hom valorarà que la companyia acredite la disponibilitat de locals d'exhibició durant el termini de concertació i el nombre de representacions compromeses.   
c) Manteniment, durant tot el període de concertació, dels signes d'identificació gràfica que la Conselleria de Cultura, Educació i Ciència determine.   
2. L'ajuda serà anual, d'acord amb les característiques de la programació proposta.   
CAPITOL II  
Ajudes a la producció, exhibició i gires  
Article tercer  
1. Les ajudes a empreses i companyies teatrals per a subvencionar la producció d'espectacles abraçarà tant el muntatge com el manteniment en escena.   
2. El muntant s'estimarà en funció dels costos de producció i la participació d'altres institucions en la mateixa   
3. Hom establirà termes d'estrena de l'espectacle i hom determinarà prèviament el local on s'haja d'estrenar.   
4. Per tal de contribuir a la recuperació i la normalització de l'ús del valencià en l'escena, hom valorarà especialment les propostes de producció d'espectacles teatrals en valencià.   
Article quart  
1. Les empreses i companyies teatrals, que tinguen concertació o no per a la producció, podran sol·licitar ajudes per a la realització de gires pel terrritori de la Comunitat Valenciana, la resta de l'Estat Espanyol o l'estranger.   
2. L'ajuda serà puntual i serà concedida tenint en compte l'interés de la producció presentada, el nombre de funcions a efectuar, el de places a visitar en el curs de la fira o el cost total de la mateixa.   
Article cinqué  
1. A més del que s'exposa en l'article anterior, la Conselleria de Cultura, Educació i Ciència de la Generalitat Valenciana convocarà anualment campanyes d'extensió teatral, en la vessant d'espectacles per a adults i infantils, i de densa.   
2. Els espectacles que siguen seleccionats d'acord amb els requisits que s'exigesquen per a participar-hi s'oferiran als ajuntaments del municipis de la Comunitat Valenciana per a la seua programació, si vé al cas.   
3. La contractació d'aquests espectacles comptarà amb una ajuda al seu per la part de la Conselleria de Cultura, Educació i Ciència de la Generalitat Valenciana que hom determinarà en cada convocatòria concreta. En cap cas aquesta ajuda podrà superar el 50% del preu total de la contractació de l'espectacle.   
CAPITOL III  
Ajudes a la infrastructura teatral  
Article sisé  
1. Hom establirà ajudes a empreses de locals destinades a la dotació d'infrastructura i equipament escènic, o bé reestructuració de sales. Aquestes ajudes tindran un caràcter complementari de les aportacions de les empreses beneficiàries.   
2. Les subvencions no podran ultrapassar el 50% del muntant total aprovat.   
3. Per a atorgar aquestes ajudes, es tindrà en compte els següents requisits:   
a) Les sales hauran de tenir una programació exclusivament teatral o de densa durant uns períodes mínims anuals, que hom determinarà en funció de les localitats i el nombre d'habitants amb què compten.   
b) Hom valorarà el fet que aquestes sales siguen úniques a la localitat.   
4. Igualment hom donarà tractament preferent als projectes que suposen l'obertura d'espais teatrals nous o la recuperació dels que ja existeixen. En tals casos, les possibles ajudes es podran establir, vist l'interés del projecte, sense els límits percentuals adés esmentats.   
CAPITOL IV  
Associacions culturals  
Article seté  
1. Igualment hom podrà subvencionar les Associacions Culturals legalment reconegudes, si incloïen entre les programacions representacions o d'altres activitats de caire teatral.   
2. Cas que aquestes Associacions Culturals incloguen entre les activitats algun tipus de producció teatral, aquestes podran ser concertades o subvencionades d'acord amb les normes exposades en els capítols corresponents en aquesta Ordre.   
3. Les associacions d'espectadors, amics del teatre, i d'altres de similars legalment reconegudes, podran ser subvencionades si acrediten el desenrotllament d'activitats teatrals amb continuïtat.   
4. Hom considerarà especialment en aquest apartat les companyies de teatre amateur, les activitats de les quals seran proporcionades mitjançant festivals i concursos, així com suport institucional a la Federació o associacions de tipus superior en què s'apleguen.   
CAPITOL V  
Beques i borses de viatge  
Article vuité  
1. Hom convocarà, amb caràcter anual, beques per a perfeccionament i ampliació d'estudis, o per a la realització d'estudis teatrals o de densa, tant en l'àmbit de la Comunitat Valenciana com en la resta de l'Estat Espanyol i l'estranger.   
2. Els sol·licitants d'aquestes beques han de residir al territori de la Comunitat Valenciana.   
Article nové  
Hom convocarà, amb caràcter anual, borses de viatge per a facilitar l'assistència a Congressos, Mostres, Trobades, Festivals i d'altres manifestacions rellevants de contingut teatral o de densa que se celebren tant a Espanya com a l'estranger.   
CAPITOL VI  
Festivals, Mostres i Congressos  
Article deu  
1. Hom concedirà ajudes econòmiques a les entitats que organitzen i gestionen Festivals, Mostres o Congressos que tinguen lloc a la Comunitat Valenciana sempre que acomplesquen els requisits següents:   
a) Cas de Festivals i Mostres, si tenen una continuïtat, permanència i trajectòria acreditada.   
b) El suport a Congressos, Festivals nous i Mostres estarà sempre condicionat a un estudi previ sobre la viabilitat del projecte, l'especialització i la implantació i cobertura territorial que representen.   
c) En qualsevol cas, la Conselleria de Cultura, Educació i Ciència estarà representada en el patronat i en els òrgans rectors encarregats de planificar, d'organitzar i de gestionar el Festival, la Mostra o el Congrés al qual s'haja concedit la ajuda.   
CAPITOL VII  
Ajudes a la creació. Premis de Teatre i Dansa  
de la Comunitat Valenciana  
Article onze  
Amb subjecció a les disponibilitats pressupostàries, hom concedirà anualment ajudes a la creació teatral en els següents supòsits:   
a) Ajudes a autors dramàtics per a l'escriptura de textos teatrals.   
b) Ajudes per a la incorporació de dramaturgs al procés de la possada en escena.   
c) Ajudes per a la publicació de textos teatrals.   
Article dotze  
1. D'acord igualment amb les disponibilitats pressupostàries, hom concedirà anualment dos premis, denominats «de Teatre i Dansa de la Comunitat Valenciana».   
2. Aquests premis es concediran, sense concurs previ, a persones naturals i jurídiques o a col·lectius teatrals o de densa el treball dels quals al llarg de l'any siga conceptuat com una aportació important al desenvolupament de les esmentades arts a la Comunitat Valenciana.   
3. L?existència de dos premis, el fet que s'anomenen «de Teatre i Dansa» no implica, de cap manera, que cadascú d'ells s'haja de concedir a una d'aquestes dues matèries, ans es tindrà en compte, en cada convocatòria, les propostes artístiques realitzades al llarg de l'any en tots els camps, i també les trajectòries professionals i personals que hagen contribuït, al llarg del temps, a difondre i prestigiar el teatre i la densa en la Comunitat Valenciana.   
4. Per a la concessió dels esmentats premis es constituirà un jurat qualificador, integrat per l'Il·lm. Sr. Director General de Cultura, com a President, el Director del Programa de Música, Teatre i Cinematografia com a Secretari, i aquells vocals que lliurement designe, però sempre en número sanar, l'Honorable Sr. Conseller de Cultura, Educació i Ciència de la Generalitat Valenciana entre persones de reconegut prestigi en el camp del teatre i la densa.   
CAPITOL VIII  
Consell Assessor de Teatre  
Article tretze  
Per la valoració dels diferents expedients dels sol·licitants d'ajudes previstes en aquesta Ordre hom constituirà comissions del Consell Assessor de Teatre, òrgan col·legiat de caràcter consultiu, la composició del qual així com les seues normes de funcionament es regeixen pel que disposa l'Ordre del 14 de juny de 1984, de la Conselleria de Cultura, Educació i Ciència D'aquestes comissions no podran formar part persones directament relacionades amb els expedients a valorar.   
Article catorze  
La Direcció General de Cultura, vist l'informe no vinculant emitit per les comissions evaluadores corresponents, determinarà els projectes seleccionats en cada cas, així com el muntant de les ajudes a concedir, i elevarà la corresponent proposta de resolució a l'Honorable Sr. Conseller de Cultura, Educació i Ciència de la Generalitat Valenciana.   
CAPITOL IX  
El Registre Administratiu  
Article quinze  
Als efectes exclusius de la tramitació de les sol·licituds de les ajudes consignades en els capítols, u, dos tres i quatre d'aquesta Ordre, així com de totes les altres que hom convoque, de manera puntual en cada exercici pressupostari, relacionada amb els mateixos temes, es crea el Registre Administratiu d'empreses i associacions de caràcter teatral de la Comunitat Valenciana. Aquest Registre serà independent de qualsevol altre en què puguen figurar inscrites les esmentades empreses i no farà més efectes que els esmentats.   
Article setze  
El Registre constarà de les següents unitats:   
a) Empreses de companyia.   
b) Empreses de local.   
c) Associacions culturals.   
Article desset  
1. L'expedient d'inscripció s'iniciarà a sol·licitud dels interessats mitjançant una instància dirigida a l'Il·lm. Sr. Director General de Cultura, segons el model que hom facilitarà al Servei Territorial d'Educació i Cultura, el qual s'ha d'acompanyar dels següents documents:   
A) Per empreses de companyia i empreses de local:   
a) Quan es tracte de persones naturals:   
- Fotocòpia del DNI.   
- Llicència fiscal d'activitats comercials i industrials en el cas de locals i llicència d'activitats professionals i artístiques en el cas de companyies.   
b) Quan es tracte de persones jurídiques:   
- Nom o raó social, nacionalitat, domicili i codi d'identificació fiscal de la persona jurídica titular de l'empresa.   
- Nom, cognoms i adreça de les persones que exerceixen els càrrecs i les funcions d'administració i gestió.   
- Còpia autoritzada dels estatuts i el reglament, si n'hi ha.  
- Quan la forma jurídica adoptada siga la de cooperativa, s'acompanyarà a més certificació acreditativa de la inscripció en el Registre de Cooperatives del Ministeri de Treball, o la Conselleria de Treball i Seguretat Social.   
- Quan la forma jurídica adoptada siga la de societat, caldrà acreditar, a més:   
Còpia autoritzada de l'escriptura pública de constitució de la societat.   
Capital social subscrit i desemborsat.   
c) També s'hi inclourà, en ambdós casos:   
Memòria d'activitats de l'empresa en els dos darrers exercicis, si s'escau.   
Descripció dels elements materials de què disposa l'empresa.  
Certificació d'inscripció en el Registre de la Propietat Industrial del nom., marca o logotip de l'empresa, si n'hi ha.   
Declaració d'ajudes econòmiques i crèdits rebuts en els darrers cinc anys tant públics com privats.   
B) Per a les associacions culturals:   
a) Nom o raó social, domicili o codi d'identificació fiscal corresponent.   
b) Còpia autoritzada dels estatuts socials i del reglament, si n?hi ha.   
c) Certificació acreditativa d'inscripció en el Registre d'Associacions Culturals de la Presidència de la Generalitat Valenciana.   
d) Memòria de les activitats desenvolupades per l'associació en els darrers tres anys, remarcant, especialment, si s'ha realitzat durant aquest període, produccions o programacions teatrals o de densa, i també hi cal incloure una relació de les ajudes econòmiques rebudes durant el mateix període, per part d'entitats públiques o privades.   
2. En tots els casos serà condició sine qua non, per a sol·licitar la inscripció en el registre, que el domicili social de l'empresa o associació estiga dins el territori de la Comunitat Valenciana.   
Article divuit  
1. Tota la documentació es presentarà al Servei Territorial d'Educació i Cultura, ensems amb la sol·licitud, i també es podrà enviar per qualsevol dels procediments establerts en l'article 66 de la Llei de Procediment Administratiu.   
2. Si la sol·licitud no reunia les dades exigides o hi mancava la documentació complementària, hom demanarà a la persona interessada que en el terme de deu dies faça esmena dels defectes, amb l'advertiment d'arxiu de la sol·licitud, en el cas contrari.   
3. El Servei Territorial d'Educació i Cultura trametrà la documentació al Programa de Música, Teatre i Cinematografia, el qual formarà el corresponent expedient, i elevarà proposta de resolució a l'Il·lm. Sr. Director General de Cultura que n'ordenarà la inscripció en el Registre, si s'escau.   
4. L'Il·lm. Senyor Director General de Cultura resoldrà sobre la procedència de la inscripció i cancel·lació en el Registre regulat per aquesta Ordre. La inscripció solament podrà ser denegada quan no siguen facilitades totes les dades que es demanen en cada cas o quan les dades esmentades no siguen exactes.   
Article dinou  
1. Les dades del registre constitueixen la prova dels fets inscrits a efectes de la concessió d'ajudes al teatre i la densa, que, en qualsevol de les seues variants, a partir de la data d'entrada en vigor de la present Ordre, convoque la Conselleria de Cultura, Educació i Ciència de la Generalitat Valenciana.   
2. Qualsevol modificació de les dades inscrites s'haurà d'acreditar davant el Registre per tal de ser-hi correctament incorporades dins el termini de trenta dies des que es produesca.   
Article vint  
1. La cancel·lació de la inscripció s'escaurà quan l'Administració tinga coneixement fefaent que les dades registrades són falses o inexactes i requerits els titulars de la inscripció, no les esmenen.   
2. Així mateix, la cancel·lació de la inscripció de l'empresa s'escaurà quan s'hi acredite l'incompliment palés de les obligacions en relació amb el pagament d'impostos, o de quotes de la Seguretat Social.   
3. També s'escaurà la cancel·lació quan s'acredite l'incompliment sistemàtic de les obligacions contractuals de l'empresa respecte al seu personal.   
Article vint-i-un  
Contra els actes i les resolucions de l'Administració en relació amb el que disposa aquest darrer article, seran possibles els corresponents recursos administratius previstos en la Llei de Procediment Administratiu.   
DISPOSICIONS ADDICIONALS  
Primera  
Salvant el que disposa aquesta Ordre, la Conselleria de Cultura, Educació i Ciència de la Generalitat Valenciana, podrà realitzar, anualment, convocatòries puntuals d'ajudes per a la producció d'espectacles teatrals en valencià, l'adjudicació de les quals serà incompatible amb les previstes en el capítol segon d'aquesta Ordre.   
Segona  
Les ajudes que es determinen en els capítols u, dos, tres, quatre i sis d'aquesta Ordre, són compatibles amb aquelles altres que, amb la mateixa finalitat específica, puguen concedir als sol·licitants l'Institut Nacional de les Arts Escèniques i de la Música, tot complint el que disposa l'Ordre de 27 de maig de 1985, sobre Normativa d'Ajudes al Teatre Espanyol i Resolucions de 16 i 18 d'octubre de 1985, per les quals es desenvolupa el contingut de l'esmentada Ordre.   
En aquests casos, la Conselleria de Cultura, Educació i Ciència de la Generalitat Valenciana podrà promoure l'establiment dels convenis de col·laboració amb l'Institut Nacional de les Arts Escèniques i de la Música i l'empresa o associació beneficiària de l'ajuda, als quals es podran incorporar altres institucions públiques, com ara Diputacions o Ajuntaments, amb el ple consentiment de totes i cadascuna de les parts implicades i sense perjudici del que determinen les respectives legislacions i autoritzen les competències de cada institució.   
DISPOSICIO TRANSITORIA  
Abans del 31 de desembre de 1987 es procedirà a dictar i a publicar la normativa de desenvolupament d'aquesta Ordre d'ajudes i subvencions. Per tot això, de manera excepcional, i durant l'exercici pressupostari de 1987, només seran tramases peticions d'ajuda per a qualssevol dels apartats continguts en aquesta Ordre a partir de l'1 d'abril de 1987.   
Durant el primer trimestre de l'any esmentat sí que s'acceptaran a tràmit, tanmateix, les inscripcions d'empreses de companyies, de locals i d'associacions culturals, tal com es determina en el capítol nové d'aquesta mateixa Ordre.   
DISPOSICIO DEROGATORIA  
Hom deroga el que disposa l'article 4. punt 2.2. de l'Ordre de la Conselleria de Cultura, Educació i Ciència de la Generalitat Valenciana, de 25 d'abril de 1984, per la qual es regula en matèria de cultura el règim de subvencions, els criteris i el procediment per a la concessió, i totes aquelles disposicions de rang les quals s'oposen total o parcialment al que disposa aquesta Ordre.   
DISPOSICIONS FINALS  
Primera  
Hom autoritza el Director General de Cultura a dictar la resolució que requeresca l'aplicació i el desenvolupament del que disposa aquesta Ordre.   
Segona  
La percepció de les ajudes i subvencions objecte d'aquesta Ordre estarà condicionada al fet que el beneficiari acredite estar al corrent de les obligacions tributàries, en els termes que disposa l'Ordre del Ministeri d'Economia i Hisenda del 15 d'abril de 1985 (BOE del 17 del mateix mes).   
Tercera  
Cal que les empreses beneficiàries estiguen al corrent del pagament de les quotes de la Seguretat Social i que acrediten també el compliment de les obligacions contractuals respecte al seu personal.   
Cuarta  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 20 de gener de 1987.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI